**Harry Edward Styles** (sündinud 1. veebruaril 1994 Suurbritannias Worcestershire'is) on Briti laulja, laulukirjutaja ja näitleja.

Muusikuna
---------

### White Eskimo

Styles tegi oma lauljadebüüdi koolibändiga White Eskimo, kuhu kuulusid peale tema veel kitarrist Haydn Morrise, basskitarrist Nick Clough ja trummar Will Sweeny. Poisid osalesid võistlusel "Battle of the Bands", mille nad ka võitsid.

### "The X Factor"

Styles osales 2010. aastal Suurbritannia telesaates "The X Factor" üksikkandidaadina. Eelvoorus laulis ta Stevie Wonderi laulu "Isn't She Lovely" ja sai kohtunikelt positiivseid hinnanguid. Sellegipoolest ei õnnestunud tal kvalifitseeruda meesesinejate kategoorias. Pärast külaliskohtuniku Nicole Scherzingeri ja Simon Cowelli soovitust pandi Styles ühte bändi koos Liam Payne'i, Zayn Maliku, Louis Tomlinsoni ja Niall Horaniga, mis lubas neil osaleda ansamblite kategoorias. Bänd sai saates kolmanda koha. Pärast "The X Factorit" sõlmisid nad lepingu Simon Cowelli plaadifirmaga Syco Music.

### One Direction

 *Pikemalt artiklis One Direction*
One Directioni esimene singel "What Makes You Beautiful" ilmus 11. septembril 2011 ja jõudis Briti edetabelites esikohale. Nende debüütalbum "Up All Night" tuli müügile 21. novembril 2011 ja pääses samuti kohe Briti edetabelitesse ning sellest sai 2011. aasta suurima läbimüügiga debüütalbum. 2012. aasta alguses esitati nende singel "What Makes You Beautiful" Brit Awardsil aasta singli auhinnale, mille nad 21. veebruaril ka võitsid.

2012. aastal ilmus One Directioni teine album "Take Me Home", millele järgnes ka nende teine kontserditurnee "Take Me Home Tour".

2013. aasta augustis ilmus bändist dokumentaalfilm "One Direction: Sellised Me Oleme". Film teenis avanädalavahetusel ülemaailmselt rohkem kui 30 miljonit dollarit.

One Directioni kolmas stuudioalbum "Midnight Memories" ilmus 25. novembril 2013. Neljas album "Four" ilmus 2014. aastal ja viies album "Made in the A.M." 2015. aasta novembris.

### Ajutine paus ja sooloprojektid

Alates 2016. aasta märtsist peab One Direction pausi, et bändiliikmed saaksid keskenduda sooloprojektidele.

Singel "Sign of the Times" ilmus 2017. aasta 7. aprillil ja muusikavideo tuli välja 8. mail 2017.

Styles oli 15. aprillil 2017 Ameerika Ühendriikide meelelahutussaate "Saturday Night Live" muusikakülaline.

Tema soolokarjääri samanimeline debüütalbum ilmus 12. mail 2017. See tõusis paljude riikide edetabelites kiiresti esikohale, sealhulgas Suurbritannias, Ameerika Ühendriikides ja Austraalias. Albumi teine singel "Two Ghosts" avaldati 7. augustil 2017, kolmanda singli "Kiwi" muusikavideo tuli välja 8. novembril 2017.

Styles alustas maailmaturneed "Harry Styles: Live on Tour" 2017. aasta septembris. Turnee koosnes 29 kontserdist Põhja-Ameerikas, Euroopas, Aasias ja Austraalias. Väljakuulutatud kontsertidele müüdi piletid välja sekunditega. Laulja postitas oma Twitteri kontole, et on turnee edust hämmingus, ning teatas, et suure nõudluse tõttu on 2018. aastaks planeeritud 60 lisakontserti, mis leiavad aset Euroopas, Austraalias, Aasias, Lõuna-Ameerikas ja Põhja-Ameerikas.

Harry Styles asendas 2017. aasta 13. detsembril James Cordenit CBS-i (USA) telesaates "The Late Late Show", sest Jamesi peres sündis samal päeval kolmas laps ja ta ei jõudnud saate salvestusele.

Filmograafia
------------

| Aasta | Originaalpealkiri | Pealkiri eesti keeles | Roll |
| --- | --- | --- | --- |
| 2013 | One Direction: This Is Us | One Direction: Sellised me oleme | Tema ise |
| 2014 | Where We Are: The Concert Film | Where We Are: Kontsertfilm | Tema ise |
| 2017 | Dunkirk | Dunkirk | Alex |

Eeskujud
--------

Harry Styles, Hordern Pavilion, Moore Park, Sydney, Austraalia (2012)Harry Styles on üles kasvanud kuulates The Beatlesit, Elvis Presleyt ja The Rolling Stonesi, sest ta isa oli nende suur fänn. Need muusikud on läbi aastate Stylesi inspireerinud.

Isiklikku
---------

Stylesi vanemad on Anne Cox ja Des Styles ning tal on vanem õde Gemma. Styles oli seitsmeaastane, kui ta vanemad lahutasid. Pärast lahutust kolis Styles koos oma ema ja vanema õega Cheshire'i. 2013. aastal abiellus tema ema Robin Twistiga.

Harry kasuisa Robin Twist suri 2017. aasta juunis.

2011. aastal alustas Harry suhet inglise saatejuhi Caroline Flackiga, see aga tekitas laialdase meediakära nende 15-aastase vanusevahe tõttu. Styles oli sel ajal 17 ja Flack 32. 2012. aasta jaanuaris teatas Harry Twitteris, et läks Flackiga lahku, kuid nad jäävad väga headeks sõpradeks. 2012. aasta oktoobrist 2013. aasta jaanuarini oli Harry suhtes Ameerika lauljanna Taylor Swiftiga. Swift kirjutas nende armuloost laulu "Style". Hiljem oli ta suhtes modell Kendall Jenneriga. 2021. aasta jaanuarist 2022. aasta novembrini oli Harry suhtes näitleja Olivia Wilde'iga.

Albumid
-------

One Directioni koosseisus
* "Up All Night" (2011)
* "Take Me Home" (2012)
* "Midnight Memories" (2013)
* "Four" (2014)
* "Made in the A.M." (2015)

Sooloesinejana
* "Harry Styles" (2017)
* "Fine Line" (2019)
* "Harry's House" (2022)

Turneed
-------

* "Harry Styles: Live on Tour" (2017-2018)
* "Love On Tour" (2020)

Viited
------

1. ↑  Crewe Chronicle
2. ↑  Sager, Jessica. *"Harry Styles Chats About Pre-One Direction Music + Living With Louis Tomlinson"* PopCrush, 27.07.2017
3. ↑  Higgins, Michelle. *"WASN'T HE LOVELY? Watch this incredible throwback of Harry Styles auditioning on X Factor six years ago today"* The Sun, 14.07.2017
4. 1 2  *"One Direction Biography"* AllMusic, 14.07.2017
5. ↑  *"ONE DIRECTION WINS THEIR FIRST BRIT AWARD"* Shine On Media, 14.07.2017
6. ↑  Mendelson, Scott. *"Weekend Box Office: 'One Direction: This Is Us' And 'The Butler' Dominate Labor Day"* Forbes, 14.07.2017
7. ↑  *"One Direction to Release 'Midnight Memories' Album in November"* Billboard, 14.07.2017
8. ↑  *"One Direction’s ‘Four’ Makes Historic No. 1 Debut on Billboard 200 Chart"* Billboard, 14.07.2017
9. ↑  *"One Direction & Justin Bieber Album Release Showdown Set for November 13?"* Billboard, 14.07.2017
10. ↑  Wootton, Dan. *"Four directions: 1D lads to go separate ways in March"* The Sun, 13.07.2017
11. ↑  McIntyre, Hugh. [www.forbes.com *"Harry Styles Goes Straight In At No. 1 In His Home Country With His Solo Album"*] Forbes, 13.07.2017
12. ↑  Caulfield, Keith. *"Harry Styles Debuts at No. 1 on Billboard 200 Albums Chart"* Billboard, 13.07.2017
13. ↑  Brandle, Lars. *"Harry Styles Hits No. 1 Down Under"* Billboard, 13.07.2017
14. ↑  Stubblebine, Allison. *"Harry Styles Gives Fans What They Want In 'Kiwi' Video: Puppies, Adorable Kids & a Food Fight"* Billboard, 28.12.2017
15. ↑  Bell, Sadie. *"Harry Styles Expands Tour Into 2018"* Billboard, 13.07.2017
16. ↑  Brooks, Dave. *"Harry Styles Sells Out First World Tour in Seconds"* Billboard, 13.07.2017
17. ↑  Lemoncelli, Jenna. *"Harry Styles ‘Overwhelmed’ After TourSells Out In Seconds: Announcing More Concerts?"* HollywoodLife, 13.07.2017
18. ↑  , 28.12.2017
19. ↑  Caroline Westbrook.*"Harry Styles steps in to front The Late Late Show after James Corden’s wife goes into labour"* Metro, 28.12.2017
20. ↑  *"Harry Styles’ Musical Influences Include Everyone from The Beatles to Shania Twain"* ABC News Radio, 14.07.2017
21. ↑  Daily Record (Scotland)
22. ↑  *"Anne Twist"* 14.07.2017
23. ↑  *"HARRY STYLES AND CAROLINE FLACK"* Mirror, 14.07.2017
24. 1 2  *"Taylor Swift + Harry Styles of One Direction Photographed Together"* Pop Crush, 14.07.2017
25. ↑  Rachel DeSantis, Melody Chiu (18. november 2022). "Harry Styles and Olivia Wilde Are 'Taking a Break' After Nearly 2 Years Together: Sources". *The People*. Vaadatud 19.11.2022.
26. ↑
27. ↑